Vidmantas Macevičius

Vidmantas Macevičius (g. 1956 m. liepos 5 d. Intoje, Komių autonominė respublika) – energetikas, Lietuvos ir Mažeikių rajono politinis bei visuomenės veikėjas.

Biografija 

Baigė Kauno politechnikos institutą, įgijo inžinieriaus elektriko kvalifikaciją.

1979–1981 m. Mažeikių elektrinės budintysis elektromonteris, 1981–1983 m. elektrinės pamainos viršininkas, 1983–1990 m. chemijos cecho viršininkas, 1989–1990 m. elektrinės direktoriaus pavaduotojas, 1990–2000 m. direktorius. 1999 m. AB Mažeikių nafta generalinis direktorius.

2000–2003 m. ir nuo 2019 m.- 2023 m. Mažeikių rajono savivaldybės meras. 2003–2004 m. AB Rytų skirstomieji tinklai Panevėžio elektros tinklų filialo direktorius, 2004–2010 m. Panevėžio regiono direktorius. 2010–2014 m. UAB „Kurana“ vykdantysis direktorius, 2014 m. UAB „EKO TERMO“ direktorius. 

2015–2019 m. energetikos viceministras.

2000–2003 m. ir nuo 2019 m.- 2023 m. Mažeikių rajono savivaldybės tarybos narys.

1999–2003 m. buvo Naujosios sąjungos narys. 1999–2003 m. Mažeikių skyriaus pirmininkas.

Visuomeninė veikla 

1989–1990 m. Mažeikių karatė klubo „Vytis“ pirmasis prezidentas. 

2004–2011 m. Panevėžio aeroklubo tarybos pirmininkas, turi piloto licenciją.

Šeima 

Sutuoktinė Irena. Vaikai Vaidotas, Asta, Ugnė.

Šaltiniai 

Lietuvos energetikai
Mažeikių merai
Mažeikių politikai
Lietuvos politikai
Lietuvos energetikos viceministrai